นายกรัฐมนตรี ตรวจเยี่ยมการใช้นวัตกรรมบริหารจัดการการทำไร่อ้อยสมัยใหม่ ที่ไร่กุดจอก (ไร่อ้อย) อำเภอภูเขียว จังหวัดชัยภูมิ
นายกรัฐมนตรี ตรวจเยี่ยมการใช้นวัตกรรมบริหารจัดการการทำไร่อ้อยสมัยใหม่ ที่ไร่กุดจอก (ไร่อ้อย) อำเภอภูเขียว จังหวัดชัยภูมิ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวในระหว่างตรวจเยี่ยมการใช้นวัตกรรมบริหารจัดการการทำไร่อ้อยสมัยใหม่ ที่ไร่กุดจอก (ไร่อ้อย) ตำบลโคกสะอาด อำเภอภูเขียว จังหวัดชัยภูมิ  ว่าอ้อยเป็นพืชเศรษฐกิจที่สำคัญและทำประโยชน์ได้ทุกส่วน ด้วยการทำเกษตรหมุนเวียน โดยนำวัสดุเหลือใช้มาหมุนเวียนทำให้เกิดมูลค่าสูงขึ้น เพื่อลดการเผาและลดปัญหา pm 2.5 เพราะหากทำการเกษตรแบบดั้งเดิม ไม่สามารถแก้ไขปัญหาได้ แต่ยังส่งผลเสียต่อสุขภาพและสิ่งแวดล้อม ดังนั้นทุกคนจึงจำเป็นต้องร่วมมือกันและเดินหน้าทำการเกษตรที่ปลอดภัย เพราะปัจจุบันโลกให้ความสำคัญกับสุขภาพ รวมถึงคุณภาพชีวิตผ่านการดำเนินโครงการต่างๆ โดยยืนยันไม่ใช่โครงการประชานิยม แต่ทำให้ทุกคนทุกกลุ่มได้รับประโยชน์และมีความสุข พร้อมย้ำขณะนี้ มาตรการทางกฎหมายได้กำหนดรับอ้อยไฟไหม้เข้าหีบได้ไม่เกินร้อยละ 50 ต่อวันในปีการผลิต 2563 /2564 ก่อนจะให้ลดให้เหลือร้อยละ 0.5 ต่อวัน ซึ่งจะทำให้อ้อยไฟไหม้หมดไปภายในระยะเวลา 3 ปีนายกรัฐมนตรี ยังได้เยี่ยมชมระบบควบคุมและโลจิสติกไร่อ้อยของโรงงานน้ำตาลมิตรภูเขียว ซึ่งพัฒนาร่วมกับมหาวิทยาลัยเทคโนโลยีพระจอมเกล้าธนบุรี ตามนโยบายไทยแลนด์ 4.0 เป็นระบบที่ทันสมัย เพื่อลดต้นทุนระบบโลจิสติกอ้อย ก่อนเดินทางไปตรวจเยี่ยมโรงเรียนบ้านภูดิน (มิตรผลอุปถัมภ์) โรงเรียนร่วมพัฒนา (Partnership School) ตำบลโคกสะอาด อำเภอภูเขียว